Predkladacia správa

Vláda Slovenskej republiky svojím uznesením č. 592 z 5. júna 2002 rozhodla o vypra-covaní Rokovacieho poriadku výboru pre obranné plánovanie. Úloha o predložení materiálu bola uložená ministrovi obrany Slovenskej republiky.
Výbor pre obranné plánovanie (ďalej len “výbor”) je orgán Bezpečnostnej rady Slo-venskej republiky (ďalej len “bezpečnostná rada”). 
Výbor pôsobí v súlade s ústavným postavením a úlohami bezpečnostnej rady. Vo svo-jej činnosti sa riadi všeobecne záväznými právnymi predpismi a uzneseniami bezpečnostnej rady a vlády Slovenskej republiky. Výbor svojou činnosťou nenahradzuje zodpovednosť mi-nisterstiev a ostatných ústredných orgánov štátnej správy za plnenie úloh na úseku obrany štátu.
V predloženom návrhu sú vypracované zásady činnosti, zloženie a spôsob rokovania výboru. V prvej časti je spresnené postavenie, úlohy a zloženie výboru, pracovných skupín a jeho sekretariátu. V druhej časti je upravený spôsob rokovania výboru a administratívno -technické zabezpečenie činnosti výboru.
Výbor je zložený z predsedu, podpredsedu a členov. Predsedom je minister obrany Slovenskej republiky, podpredsedom je štátny tajomník ministerstva financií Slovenskej repu-bliky. Členmi výboru sú štátni tajomníci ministerstiev dopravy, pôšt a telekomunikácií, hospodárstva, pôdohospodárstva, vnútra, výstavby a regionálneho rozvoja, zahraničných vecí, zdravotníctva Slovenskej republiky a predseda Správy štátnych hmotných rezerv Slovenskej republiky. 
Za činnosť výboru zodpovedá predseda. Výbor rokuje spravidla raz za tri mesiace alebo podľa potreby. 
Rokovania výboru sú zamerané najmä na posudzovanie zásadných otázok zabez-pečenia obrany štátu, na prerozdelenie obranných zdrojov, ktoré sú predurčené na výstavbu obranných kapacít, a na medzinárodnú spoluprácu v oblasti obranného plánovania. 
Pri príprave tohto návrhu  boli zohľadnené skúsenosti z práce výboru vlády Slovenskej republiky PRENAME a podobných výborov z Českej republiky a Poľskej republiky. 
Návrh prešiel medzirezortným pripomienkovým konaním; všetky opodstatnené pripo-mienky boli zapracované. 
Návrh sa na rokovanie vlády Slovenskej republiky predkladá bez rozporov.
Predložený materiál nezakladá požiadavky na finančné prostriedky  a nemá vplyv na zamestnanosť.